কেন্দ্র টাকা দেয় না, কিন্তু আমরা ভিক্ষা চাইব না: মমতা

কালচিনি: হাসিমারা সুভাষিনী চা বাগানের (Hasimara Subashini Tea Garden) কর্মসূচি থেকে কেন্দ্রকে চাঁচাছোলা ভাষায় আক্রমণ শানালেন মুখ্যমন্ত্রী মমতা বন্দ্যোপাধ্যায় (Mamata Banerjee)। বৃহস্পতিবার সভা থেকে মমতা বলেন, কেন্দ্রের কাছে ভিক্ষা চাইব না। বাংলা বাড়ি, ১০০ দিনের কাজের টাকা কেন্দ্র দেয় না। কেন্দ্র টাকা দেয় না, কিন্তু আমরা ভিক্ষা চাইব না। আমরা অধিকারের সঙ্গে লড়াই করি, সম্মানের সঙ্গে লড়াই করি। নিজেদের টাকা দিয়ে রাজ্যের মানুষকে বাংলার বাড়ির দিয়েছি। যারা এখনও পায়ননি তারাও আগামিদিনে পাবেন আশ্বাস দিলেন মুখ্যমন্ত্রী।

বৃহস্পতিবারের সভা থেকে একগুচ্ছ সরকারি প্রকল্পের উদ্বোধন করেন মুখ্যমন্ত্রী। ডুয়ার্সের চা বাগানের ১০৮ কোটি ৭৩ লক্ষ ৪৫ হাজার কোটি টাকার বিভিন্ন প্রকল্পের সূচনা করেন মমতা। কেন্দ্রীয় বঞ্চনার বিরুদ্ধে এ দিন ফের সরব হন মুখ্যমন্ত্রী। মানুষজনকে ঘর দেওয়া হবে। ইতিমধ্যে অনেক বন্ধ চা বাগান খুলে গিয়েছে। আগামিৃদিনে আরও চা বাগান খুলবে। তিনি বলেন, ‘আমাদের কেন্দ্র টাকা দিচ্ছে না। কিন্তু আমরা সম্মানের সঙ্গে আপোস করি না। মমতা বলেন, ‘আদিবাসীদের জমি কেউ কেড়ে নিতে পারবে না। ফালাকাটা সুপার স্পেশালিটি হাসপাতালে ৫০টি শয্যা বৃদ্ধি করা হয়েছে। ১২ লক্ষ মানুষকে বাংলার বাড়ি প্রকল্পের অর্ধেক টাকা দেওয়া হয়েছে। আরও অর্ধেক টাকা ডিসেম্বরে দেওয়া হবে। পরবর্তী ধাপে আরও ১৬ লক্ষ মানুষকে এই অর্থ দেওয়া হবে। তাঁরা ডিসেম্বরে প্রথম কিস্তি পাবেন।’

আরও পড়ুন: কালচিনিতে মমতার জনসভায় উপস্থিত জন বার্লা! আজই কি ফুলবদলের সম্ভাবনা?